
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ПРИЛОЖНА СТАТИСТИКА И МАТЕМАТИКА
2. Код на курса: В.44.006.2
3. Вид на курса: избираем
4. Ниво: бакалавър
5. Година на изучаване: първа
6. Семестър: първи
7. Брой кредити: 6
8. Име на лектора: проф. д-р Миглена Темелкова, гл. ас. д-р Гергана Димчева   
9. Резултати от обучението за дисциплината:
[bookmark: _GoBack]Целта на курса да даде на студентите в систематизиран вид основни познания от приложната статистическата теория и методи за систематизиране, обработка, анализ и интерпретиране на статистически данни, както и приложни математически модели за решаване на практически задачи.  
Студентите, приключили обучението си по дисциплината, трябва да придобият:
Основни знания за статистическите методи за аналитично и компютризирано решаване на професионално ориентирани статистически бизнес казуси, включително чрез използване на стандартни статистически функции и решаване на практически математически задачи в дейността на организациите. 
Практически умения за използване на понятийния апарат на бизнес статистиката като наука и практика, графични представяния на статистически величини, изчисляване на обобщаващи числови характеристики на емпирични и теоретични статистически разпределения, прилагане на статистически анализи, намиращи приложение в бизнес практиката за аналитично и компютризирано решаване на различни казуси, решаване на математически задачи с приложение в бизнес практиката. 
Компетенции: След приключване на курса студентите, успешно завършили курса, трябва да прилагат статистическите методи за аналитично и компютризирано решаване на професионално ориентирани статистически бизнес казуси и да решават математически задачи с приложение в бизнес практиката. 
10. Начин на преподаване:
Начинът на преподаване е в лекционна и дискусионна форма, според спецификата на разглежданата материя. В лекционните занятия се използва мултимедия. Семинарните упражнения се провеждат в зала, оборудвана с бяла дъска за решаване на задачи. 
11. Предварителни изисквания:
Студентите следва да имат задълбочени познания в областта на математиката и статистиката от средното образование.
       Курсове, ползващи дисциплината са Основи на финансите, Основи на счетоводството, Основи на телекомуникациите, Управление на риска, Организация и управление на телекомуникационните услуги, Логистичен мениджмънт в съобщенията.
12. Съдържание на курса:
В дисциплината се разглеждат теми, свързани с приложната статистика като наука и практика, обща характеристика на статистическото изучаване, статистическа (апостериорна) вероятност, статистическа (случайна) величина, графични представяния на статистически величини, характеристики на едномерни дискретни емпирични разпределения – алгебрични средни и неалгебрични (позиционни) числови величини, вариационен анализ – оценки на статистическо разсейване (вариация), едномерни теоретични (вероятностни) разпределения, статистическо оценяване и статистически заключения, статистическа проверка на хипотези, еднофакторендисперсионен анализ, еднофакторен корелационен анализ, еднофакторен регресионен анализ, статистическо изучаване на развитие - динамичен статистически анализ, статистическо прогнозиране на развитие, случайна величина, поток от събития, марковски случайни процеси с дискретни състояния и непрекъснати по време, задачи на теория на масовото обслужване, едноканална система за масово обслужване с отказ. Многоканална система за масово обслужване с отказ, едноканална система за масово обслужване с ограничен брой места за чакане, едноканална система за масово обслужване с неограничен брой места за чакане, динамично оптимиране.

14. Методи и критерии на оценяване:
Дисциплината завършва с изпит. Отчита се индивидуалната и екипна работа на студента през семестъра, чрез текущ контрол по време на лекциите и семинарните занятия.
1. Изисквания при формиране на оценката по шестобалната система
Оценката по дисциплината се оформя на базата на точкова система като максималният брой точки, който студентите могат да получат е 100 (таблица 1). Същите се образуват от задачи за самостоятелна работа, възложени от лектора на курса (до 20 точки), редовно и активно участие в семинарните упражнения (до 20 точки). С точките, получени от лекции и упражнения, т.е. с текущ контрол, студентът се допуска до изпит. Тези точки се прибавят към другите, която студентът получава от полагането на изпит.
2. Формиране на крайната оценка
Изпитът протича под формата на тест с отворени въпроси. На писмения изпит всеки студент получава до 60 точки, към които се добавят точките от текущия контрол и общата сума от точки формират окончателната оценка от курса.            
Формирането на крайната оценка, съобразно получени точки и подредбата им по шестобалната система е дадено в Таблица 1.

							                     Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български

